CELEX: E2013J0005
Language: mt
Date: 2014-07-07 00:00:00
Title: Sentenza tal-Qorti tas- 7 ta’ Lulju 2014 fil-Kawża E-5/13 — Schenker North AB, Schenker Privpak AB u Schenker Privpak AS v L-Awtorità ta’ Sorveljanza tal-EFTA (Azzjoni għall-annullament ta’ deċiżjoni tal-Awtorità ta’ Sorveljanza tal-EFTA — Aċċess għal Dokumenti — Ammissibilità — Miżuri ta’ organizzazzjoni ta’ proċedura — Ir-Regoli tal-Awtorità ta’ Sorveljanza tal-EFTA dwar l-aċċess għad-dokumenti 2012)

26.2.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 68/4
            
         SENTENZA TAL-QORTI
   tas-7 ta’ Lulju 2014
   fil-Kawża E-5/13
   Schenker North AB, Schenker Privpak AB u Schenker Privpak AS v L-Awtorità ta’ Sorveljanza tal-EFTA
   (Azzjoni għall-annullament ta’ deċiżjoni tal-Awtorità ta’ Sorveljanza tal-EFTA — Aċċess għal Dokumenti — Ammissibilità — Miżuri ta’ organizzazzjoni ta’ proċedura — Ir-Regoli tal-Awtorità ta’ Sorveljanza tal-EFTA dwar l-aċċess għad-dokumenti 2012)
   (2015/C 68/04)
   Fil-Kawża E-5/13, Schenker North AB, Schenker Privpak AB u Schenker Privpak AS v l-Awtorità ta’ Sorveljanza tal-EFTA — RIKORS għall-annullament tad-Deċiżjonijiet tal-Awtorità ta’ Sorveljanza tal-EFTA (ESA) tal-25 ta’ Jannar 2013 u t-18 ta’ Frar 2013 li wasslu għad-Deċiżjoni ESA Nru 321/10/COL (Norway Post – sistema ta’ lealtà/skontijiet), taħt ir-regoli l-ġodda dwar l-aċċess għad-dokumenti mdaħħla fis-seħħ mill-ESA fil-5 ta’ Settembru 2012 bid-Deċiżjoni ESA Nru 300/12/COL (“RAD 2012”) (mhux ippubblikata fil-Ġurnal Uffiċjali), il-Qorti, magħmula minn Carl Baudenbacher, President u Mħallef Relatur, Per Christiansen u Páll Hreinsson, Imħallfin, qatgħu is-sentenza fis-7 ta’ Lulju 2014, li d-dispożittiv tagħha huwa li ġej:
   Il-Qorti b’dan:
   
               1.
            
            
               Tannulla d-Deċiżjoni tal-ESA tal-25 ta’ Jannar 2013 fil-Kawża tal-ESA Nru 73075 (DB Schenker) sa fejn tirrifjuta aċċess sħiħ jew parzjali skont l-Artikolu 4(4) u (6) RAD 2012 għad-dokumenti li jappartjenu lill-fajls tal-kawża li wasslu għad-Deċiżjoni tal-ESA Nru 321/10/COL (Norway Post — sistema ta’ lealtà/skontijiet) u tirrifjuta li tagħti aċċess għall-verżjoni kompleta tad-Deċiżjoni tal-ESA Nru 321/10/COL.
            
         
               2.
            
            
               Tiċħad il-kumplament tar-rikors.
            
         
               3.
            
            
               Tordna lil kull parti u l-intervenut jħallsu l-ispejjeż rispettivi tagħhom.